ΚΑΝΟΝΙΣΜΟΣ (ΕΟΚ) αριθ. 3601/92 ΤΗΣ ΕΠΙΤΡΟΠΗΣ της 14ης Δεκεμβρίου 1992 για τις λεπτομέρειες εφαρμογής των ειδικών μέτρων στον τομέα της επιτραπέζιας ελιάς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1332/92 του Συμβουλίου της 18ης Μαΐου 1992 για την καθιέρωση ειδικών μέτρων στον τομέα της επιτραπέζιας ελιάς (1), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 1332/92 προβλέπει χρηματοδοτική συμμετοχή της Κοινότητας σε ενέργειες που ευνοούν την αύξηση της κατανάλωσης της επιτραπέζιας ελιάς στην Κοινότητα-

ότι πρέπει να καθοριστούν οι κυριότερες ενέργειες που θα λαμβάνονται υπόψη για τη χορήγηση της κοινοτικής χρηματοδοτικής συνδρομής-

ότι οι ενέργειες αυτές πρέπει να υπακούουν σε μια συγκροτημένη στρατηγική και να παρέχουν εγγυήσεις σχετικά με την υλοποίηση των μεσοπρόθεσμα προβλεπόμενων στόχων και την ικανοποίηση του κοινοτικού συμφέροντος- ότι πρέπει να δεσμεύουν τους κύριους ενδιαφερόμενους οικονομικούς φορείς, να υποβάλλονται με εναρμονισμένο τρόπο και να περιλαμβάνουν τα στοιχεία που επιτρέπουν την εκτίμησή τους-

ότι, για να ευνοηθεί η σύγκλιση και η σύνδεση των πρωτοβουλιών των ενδιαφερομένων φορέων πρέπει να προβλεφθεί ένα σύστημα διάδοσης των προσχεδίων- ότι πρέπει να προβλεφθεί ότι η διάδοση αυτή εξασφαλίζεται από τον ενδιαφερόμενο οργανισμό που καθορίζουν τα κράτη μέλη-

ότι πρέπει να θεσπιστούν οι λεπτομέρειες της συνεργασίας μεταξύ των οργανισμών που καθορίζονται από τα κράτη μέλη και της Επιτροπής, για την εκτίμηση και την επιλογή των σχεδίων-

ότι οι διάφορες λεπτομέρειες εκτέλεσης των δεσμεύσεων θα αποτελέσουν αντικείμενο συμβάσεων που θα συνάπτονται μεταξύ των ενδιαφερομένων και των αρμόδιων εθνικών οργανισμών και θα καταρτίζονται με βάση τις τυποποιημένες συμβάσεις που θέτει στη διάθεσή τους η Επιτροπή-

ότι είναι αναγκαίο να ελέγχουν τα κράτη μέλη την εκτέλεση των ενεργειών και να τηρείται ενήμερη η Επιτροπή για τα αποτελέσματα των μέτρων που προβλέπονται στον παρόντα κανονισμό-

ότι ο κανονισμός (ΕΟΚ) αριθ. 1332/92 προβλέπει επίσης χρηματοδοτική συμμετοχή της Κοινότητας για τη σύσταση κεφαλαίου κινήσεως που αποσκοπεί στη ρύθμιση της προσφοράς-

ότι στην προσπάθεια για την καλή διαχείριση του εν λόγω καθεστώτος ενισχύσεως, πρέπει να οριστούν αφενός τα στοιχεία που αφορούν το κεφάλαιο κινήσεως και την οικονομική δραστηριότητα του αιτούντος οργανισμού, που πρέπει να παρασχεθούν στην αρμόδια αρχή και αφετέρου τους ελέγχους που πρέπει να πραγματοποιήσει η εθνική αρχή-

ότι για να εφαρμοσθούν το ταχύτερο δυνατό τα κεφάλαια κινήσεως, πρέπει να προβλεφθεί η δυνατότητα να χορηγούνται προκαταβολές- ότι πρέπει επίσης να καθοριστούν οι όροι χορήγησης αυτής της προκαταβολής καθώς επίσης και το ποσό τους- ότι ωστόσο η καταβολή της προκαταβολής πρέπει να εξαρτάται από την υποχρέωση σύστασης εγγυήσεως η οποία πρέπει να εξασφαλίζει την τήρηση των υποχρεώσεων των δικαιούχων-

ότι στις σοβαρότερες περιπτώσεις παράληψης των υποχρεώσεων που προβλέπονται στον κανονισμό (ΕΟΚ) αριθ. 1332/92 ή στον παρόντα κανονισμό, πρέπει να επιβάλλονται ανάλογες κυρώσεις-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΤΙΤΛΟΣ Ι Ενέργειες προώθησης

Άρθρο 1

1. Οι ενέργειες που προορίζονται να αυξήσουν την κατανάλωση επιτραπέζιας ελιάς στην Κοινότητα που αναφέρεται στο άρθρο 1 του κανονισμού (ΕΟΚ) αριθ. 1332/92 περιλαμβάνονται στο πλαίσιο προγραμμάτων.

2. Ως "προγράμματα" νοείται ένα σύνολο ενεργειών με συνοχή που πληρούν τις ακόλουθες απαιτήσεις:

- το εύρος τους επαρκεί να εξασφαλισθεί η συμβολή τους στην αύξηση της διάθεσης της παραγωγής ή/και

- επιτρέπουν τον προσανατολισμό και την εφαρμογή της παραγωγής της ανάγκης της αγοράς.

3. Τα προγράμματα μπορούν να υλοποιηθούν εντός περιόδου ενός ή περισσοτέρων ετών η οποία ωστόσο δεν υπερβαίνει τα τρία έτη και η οποία υπολογίζεται από την ημερομηνία υπογραφής της σύμβασης που αναφέρεται στο άρθρο 7 παράγραφος 3.

Άρθρο 2

1. Τα προγράμματα καλύπτουν κυρίως πολλές από τις ακόλουθες ενέργειες:

- εκπόνηση μελέτης της αγοράς και δοκιμή της κατανάλωσης,

- ερευνητικές εργασίες σε θέματα παραγωγής ελιάς με μικρή περιεκτικότητα σε αλάτι,

- ολοκλήρωση νέων τεχνολογιών παραγωγής, κυρίως εκείνων που ευνούν το περιβάλλον,

- διάδοση στους αρμόδιους φορείς των ερευνητικών αποτελεσμάτων στον αγρονομικό τομέα, στον τομέα διατροφής και marketing,

- ολοκλήρωση νέων τρόπων συσκευασίας και παρουσίασης,

- μελέτες για τη θρεπτική και διαιτητική αξία,

- οργάνωση εκστρατειών προώθησης,

- οργάνωση και συμμετοχή σε εκθέσεις και άλλες εμπορικές εκδηλώσεις,

- προετοιμασία δημοσιεύσεων και οπτικοακουστικού υλικού.

2. Δεν λαμβάνονται υπόψη οι ενέργειες οι οποίες επωφελούνται από κοινοτικές ενισχύσεις στα πλαίσια άλλων κανονισμών ή άλλων επιδοτήσεων.

Άρθρο 3

1. Τα προγράμματα που αναφέρονται στο άρθρο 1 υποβάλλονται από αντιπροσωπευτικές ομάδες οι οποίες καλύπτουν διάφορους κλάδους δραστηριοτήτων στον τομέα της επιτραπέζιας ελιάς, όπως οι οργανώσεις παραγωγών ή οι ενώσεις τους και οι έμποροι ή οι ενώσεις τους.

2. Η ένωση που υποβάλλει την αίτηση συνδρομής είναι η μόνη υπεύθυνη για την εκτέλεση των ενεργειών που λαμβάνονται υπόψη για τη χρηματοδοτική συνδρομή. Η ένωση που έχει την ικανότητα δικαίου που είναι αναγκαία για την εκτέλεση των ενεργειών, έχει την έδρα της στην Κοινότητα.

Άρθρο 4

1. Οι ομάδες που αναφέρονται στο άρθρο 3 μπορούν να ανακοινώσουν στον αρμόδιο οργανισμό που καθορίζεται από το κράτος μέλος, στο οποίο έχουν την έδρα τους, ένα προσχέδιο του προγράμματος το οποίο περιλαμβάνει τις ενέργειες που προβλέπουν να πραγματοποιήσουν στο πλαίσιο του παρόντος κανονισμού, σύμφωνα με το πρότυπο που περιλαμβάνεται στο παράρτημα Ι. Μια ομάδα που συνίσταται από οργανώσεις που προέρχονται από περισσότερα κράτη μέλη, εδρεύει στο κράτος μέλος στο οποίο εδρεύει η οργάνωση που έχει την υψηλότερη χρηματοδοτική συμμετοχή. Η ανακοίνωση αυτή γίνεται κάθε χρόνο το αργότερο, έως τις 31 Ιανουαρίου. Εντούτοις, για το πρώτο έτος εφαρμογής, η ανακοίνωση αυτή γίνεται το αργότερο στις 15 Μαρτίου.

2. Ο οργανισμός που αναφέρεται στην παράγραφο 1 διαβιβάζει τα προσχέδια των προγραμμάτων που έλαβε στην Επιτροπή, η οποία αναλαμβάνει τη διάθεσή τους στους οργανισμούς των άλλων κρατών μελών.

Άρθρο 5

1. Η αίτηση συνδρομής από τον αρμόδιο οργανισμό στο κράτος μέλος στο οποίο έχει την έδρα του η ένωση ή ο υπεύθυνος εταίρος, υποβάλλεται κάθε χρόνο το αργότερο στις 30 Απριλίου.

Εντούτοις, για το πρώτο έτος η αίτηση αυτή μπορεί να υποβληθεί το αργότερο στις 15 Ιουνίου.

Η αίτηση περιλαμβάνει όλα τα στοιχεία που αναφέρονται στο παράρτημα ΙΙ.

2. Ο αρμόδιος οργανισμός προβαίνει στον έλεγχο του βάσιμου των πληροφοριών που περιλαμβάνουν οι αιτήσεις, καθώς και της συμμόρφωσής τους προς τις διατάξεις του παρόντος κανονισμού. Ζητά, αν αυτό είναι αναγκαίο, συμπληρωματικές πληροφορίες και καταρτίζει μια αιτιολογημένη γνώμη. Η γνώμη αυτή περιλαμβάνει μια εκτίμηση της οικονομικής συνοχής των προγραμμάτων και της τεχνικής ποιότητας των μέτρων, του βάσιμου των εκτιμήσεων και των σχεδίων χρηματοδότησης καθώς και της ικανότητας εκτέλεσης.

Ο προαναφερόμενος οργανισμός απορρίπτει τις αιτήσεις που περιέχουν σαφώς ανακριβείς πληροφορίες και αυτές οι οποίες εμπίπτουν στο πεδίο εφαρμογής του άρθρου 2 παράγραφος 2.

3. Ο αρμόδιος οργανισμός καταρτίζει έναν κατάλογο όλων των αιτήσεων συνδρομής και τον διαβιβάζει στην Επιτροπή με ένα αντίγραφο των αιτήσεων που ελήφθησαν υπόψη, συνοδευόμενο από την προαναφερόμενη αιτιολογημένη γνώμη, ως επίσης αυτή πραγματοποιείται κάθε χρόνο το αργότερο στις 30 Ιουνίου. Εντούτοις, για το πρώτο έτος εφαρμογής η διαβίβαση αυτή μπορεί να γίνει το αργότερο στις 15 Αυγούστου.

Άρθρο 6

Μετά την εξέταση από την επιτροπή διαχείρισης των λιπαρών ουσιών, σύμφωνα με το άρθρο 38 του κανονισμού αριθ. 136/66/ΕΟΚ του Συμβουλίου (2), η Επιτροπή καταρτίζει το ταχύτερον δυνατόν τον κατάλογο αιτήσεων που ελήφθησαν υπόψη για τη χορήγηση χρηματοδοτικής συνδρομής της Κοινότητας.

Ο κατάλογος αυτός καταρτίζεται, ιδίως σε συνάρτηση με τη συμμετοχή των στρατηγικών που προτείνονται, τα οικονομικά και τεχνικά πλεονεκτήματα των προτεινόμενων ενεργειών και προγραμμάτων, τον προβλεπόμενο αντίκτυπό τους, την καινοτομία τους και την ικανότητά τους να συνεπάγονται σημαντική αύξηση της κατανάλωσης και της χρήσης της επιτραπέζιας ελιάς, καθώς και με τις εγγυήσεις που παρέχονται όσον αφορά την αποτελεσματικότητα και την αντιπροσωπευτικότητα των ομάδων.

Προτιμώνται οι ενέργειες που η πραγματοποίησή τους καλύπτει περισσότερα κράτη μέλη και έχουν σημασία για την κοινοτική αγορά.

Η Επιτροπή κοινοποιεί, χωρίς καθυστέρηση, στους αρμόδιους οργανισμούς των κρατών μελών των κατάλογο των ενεργειών που ελήφθησαν υπόψη. Ο κατάλογος αυτός σημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.

Άρθρο 7

1. Κάθε αιτών ενημερώνεται το συντομότερο δυνατό από τον αρμόδιο οργανισμό για τη συνέχεια που δόθηκε στην αίτηση συνδρομής τους.

2. Οι αρμόδιοι οργανισμοί συνάπτουν με τους ενδιαφερόμενους εντός δύο μηνών από της κοινοποιήσεως του καταλόγου τις συμβάσεις που αφορούν τις ενέργειες που ελήφθησαν υπόψη.

Οι οργανισμοί χρησιμοποιούν γι' αυτό το σκοπό τις τυποποιημένες συμβάσεις που θέτει η Επιτροπή στη διάθεσή τους. Οι συμβάσεις αυτές περιλαμβάνουν τους προς εφαρμογή γενικούς όρους, τους οποίους ο συμβαλλόμενος οφείλει να γνωρίζει και να αποδέχεται.

3. Η υπογραφή της σύμβασης συνεπάγεται τη σύσταση εγγύησης υπέρ του αρμοδίου οργανισμού, η οποία ισούται με το 15 % της κοινοτικής συνδρομής και αποσκοπεί στην ύπαρξη εγγυήσεως ορθής εκτελέσεως της συμβάσεως.

Η εγγύηση αυτή ισούται με τους όρους του τίτλου ΙΙΙ του κανονισμού (ΕΟΚ) αριθ. 2220/85 της Επιτροπής (3).

Η αποδέσμευση της εγγυήσεως γίνεται σύμφωνα με τις προθεσμίες και τους όρους που αναφέρονται στο άρθρο 8 παράγραφος 7 πρώτο εδάφιο.

Άρθρο 8

1. Από την ημερομηνία της υπογραφής της σύμβασης, ο ενδιαφερόμενος μπορεί να υποβάλει αίτηση για προκαταβολή.

Η προκαταβολή μπορεί να καλύπτει το 30 % της μέγιστης κοινοτικής συμμετοχής.

Η καταβολή της προκαταβολής υπόκειται στη σύσταση, υπέρ του αρμοδίου οργανισμού, μιας εγγύησης ενός ισοδύναμου ποσού, η οποία συνιστάται με τους όρους του τίτλου ΙΙΙ του κανονισμού (ΕΟΚ) αριθ. 2220/85.

2. Οι πληρωμές θα πραγματοποιούνται βάσει τριμηνιαίων τιμολογίων, εκ των οποίων το πρώτο θα υποβληθεί τρεις μήνες μετά από την υπογραφή της συμβάσεως, συνοδεύομενο από τα κατάλληλα δικαιολογητικά έγγραφα.

3. Η αίτηση για το υπόλοιπο υποβάλλεται το αργότερο πριν το τέλος του τρίτου μήνα που ακολουθεί την ημερομηνία ολοκλήρωσης των ενεργειών οι οποίες προβλέπονται στη σύμβαση. Η αίτηση αυτή συνοδεύεται:

- από τα κατάλληλα δικαιολογητικά έγγραφα,

- από μία συνοπτική κατάσταση των όσων έχουν πραγματοποιηθεί,

- από μία έκθεση εκτίμησης των αποτελεσμάτων, που μπορούν να διαπιστωθούν κατά την ημερομηνία της έκθεσης καθώς και του τρόπου με τον οποίο θα μπορούσαν να χρησιμοποιηθούν.

4. Ο αρμόδιος οργανισμός διαβιβάζει, χωρίς καθυστέρηση, στην Επιτροπή, αντίγραφο της συνοπτικής κατάστασης και της έκθεσης εκτίμησης των αποτελεσμάτων που αναφέρονται στην παράγραφο 3.

Η Επιτροπή μπορεί να υποβάλει παρατηρήσεις εντός προθεσμίας 45 ημερών.

5. Η καταβολή του υπολοίπου υπόκειται στην επαλήθευση των ενδείξεων που αναφέρονται στην παράγραφο 3 και στη διαπίστωση ότι έχουν τηρηθεί οι υποχρεώσεις που καθορίζονται στη σύμβαση.

6. Ο αρμόδιος οργανισμός πραγματοποιεί τις καταβολές εντός προθεσμίας τριών μηνών που υπολογίζεται από την παραλαβή της αίτησης. Ωστόσο, μπορεί να αναβάλει την καταβολή της προκαταβολής ή του υπολοίπου, σε περίπτωση που υπάρχει ανάγκη να πραγματοποιηθούν συμπληρωματικές επαληθεύσεις.

7. Η αποδέσμευση της εγγυήσεως που αναφέρεται στην παράγραφο 1 υπόκειται στην καταβολή του υπολοίπου της συνδρομής για τις αναφερθείσες ενέργειες.

Ωστόσο, μετά από αίτηση του συμβαλλόμενου, η αποδέσμευση μπορεί να γίνει εκ των προτέρων, όταν η καταβολή έχει εκπέσει κατά τις τριμηνιαίες πληρωμές που αναφέρονται στην παράγραφο 2.

8. Η εγγύηση καταπίπτει εν μέρει εάν η προκαταβολή υπερβεί το ποσό της προς καταβολή ενισχύσεως- η εγγύηση παρακρατείται για το αχρεωστήτως καταβληθέν ποσό.

9. Αν δεν τηρηθεί η προθεσμία που προβλέπεται στην παράγραφο 3 η εγγύηση καταπίπτει εν μέρει ή εντελώς σύμφωνα με τις διατάξεις του κανονισμού (ΕΟΚ) αριθ. 2220/85.

Άρθρο 9

1. Οι αρμόδιοι οργανισμοί θεσπίζουν τα αναγκαία μέτρα με σκοπό τον έλεγχο, ιδίως με τη διενέργεια τεχνικών διοικητικών και λογιστικών ελέγχων στο συμβαλλόμενο, στους ενδεχόμενους εταίρους των συμβαλλομένων και στους υπεργολάβους:

- της ακρίβειας των πληροφοριών και των δικαιολογητικών εγγράφων που παρασχέθηκαν,

- της τήρησης όλων των υποχρεώσεων της σύμβασης.

Οι αρμόδιοι οργανισμοί πληροφορούν αμέσως την Επιτροπή για κάθε παρατυπία που διαπιστώθηκε.

2. Για την εφαρμογή των διατάξεων της παραγράφου 1, όταν οι δράσεις που γίνονται από το συμβαλλόμενο πραγματοποιούνται σε κράτος μέλος άλλο από εκείνο στο οποίο είναι εγκατεστημένος ο συμβαλλόμενος αρμόδιος οργανισμός, ο αρμόδιος οργανισμός του εν λόγω κράτους μέλους παρέχει σ' αυτόν κάθε αναγκαία συνεργασία.

3. Η Επιτροπή μπορεί ανά πάσα στιγμή να συμμετέχει στις εξακριβώσεις και στους ελέγχους που αναφέρονται στο παρόν άρθρο.

Μπορεί επίσης να ζητήσει την άσκηση ορισμένων ειδικών ελέγχων που θα πραγματοποιηθούν με τη συμμετοχή της. ΤΙΤΛΟΣ ΙΙ Ενισχύσεις για τη δημιουργία κεφαλαίων κινήσεως

Άρθρο 10

Για να λάβουν την ειδική ενίσχυση για τη δημιουργία κεφαλαίου κινήσεως που προβλέπεται στο άρθρο 3 του κανονισμού (ΕΟΚ) αριθ. 1332/92, οι ενδιαφερόμενοι οργανισμοί ανακοινώνουν στην αρμόδια αρχή:

α) τη δομή του κεφαλαίου κίνησης καθώς και τη συμμετοχή του ενδιαφερομένου στο εν λόγω κεφάλαιο-

β) τις λεπτομέρειες χρηματοδότησης του κεφαλαίου κίνησης ώστε να εξασφαλίζεται η κανονική λειτουργία του για την πραγματοποίηση των στόχων που καθορίζονται στο άρθρο 3- η απόδειξη αυτή μπορεί να ληφθεί με την προσκόμιση αποκομμάτων ξεχωριστού τραπεζικού λογαριασμού-

γ) τα δικαιολογητικά έγγραφα που αποδεικνύουν την αξία της παραγωγής που διατίθενται στο εμπόριο:

- κατά τη διάρκεια της πρώτης περιόδου μετά την ημερομηνία αναγνώρισης της ένωσης ή του συνδέσμου ενώσεων παραγωγών ή την ημερομηνία συστάσεως του συνεταιρισμού ή της ενώσεως συνεταιρισμών,

- κατά περίπτωση κατά τη διάρκεια μιας άλλης περιόδου εμπορίας μεταγενέστερης της αναγνώρισης της συστάσεως.

Η αξία της παραγωγής που διατίθεται στο εμπόριο καθορίζεται με βάση:

- του ετήσιου όγκου που πραγματικά πωλήθηκε κατά τη διάρκεια της περιόδου εμπορίας,

- των μέσων τιμών στην παραγωγή που ελήφθησαν κατά τη διάρκεια της ίδιας περιόδου εμπορίας.

Άρθρο 11

Η αρμόδια αρχή εξασφαλίζει κατά τη διάρκεια των τριών περιόδων που ακολουθούν την καταβολή της ενίσχυσης, η οποία πραγματοποιείται σύμφωνα με το άρθρο 12:

- ότι το κεφάλαιο λειτούργησε και χρηματοδοτήθηκε σύμφωνα με την ανακοίνωση που έγινε κατ' εφαρμογήν του άρθρου 10 στοιχείο β),

- ότι στην αρχή της κάθε περιόδου γίνεται ανασύσταση του κεφαλαίου. Για να εκτιμηθεί εάν τηρήθηκε αυτή η υποχρέωση, μπορεί να ληφθεί υπόψη η αξία των αποθεματοποιημένων προϊόντων.

Για τους ελέγχους, ο ενδιαφερόμενος οργανισμός θέτει ανά πάσα στιγμή στη διάθεση της αρμόδιας αρχής, τα αποκόμματα της τράπεζας και τα δικαιολογητικά έγγραφα που πιστοποιούν τις εργασίες που πραγματοποιήθηκαν όσον αφορά την λειτουργία του κεφαλαίου κατά τη διάρκεια περιόδου πέντε ετών.

Άρθρο 12

1. Το ποσό της ειδικής ενίσχυσης του κεφαλαίου κινήσεως, που περιλαμβάνει ταυτόχρονα τη συνδρομή του κράτους μέλους και την κοινοτική ενίσχυση, καταβάλλεται από την εθνική αρμόδια αρχή στους ενδιαφερόμενους οργανισμούς, εντός μέγιστης προθεσμίας τριών μηνών από την υποβολή της αιτήσεως ενίσχυσης, που υποβάλλεται σύμφωνα με το παράρτημα IV και αφού επαληθευθεί η τήρηση των διατάξεων του άρθρου 11.

2. Ωστόσο, τα κράτη μέλη χορηγούν στους ενδιαφερομένους που το ζητούν προκαταβολή εάν οι αιτούντες:

- υποβάλλουν την αίτηση σύμφωνα με το παράρτημα ΙΙΙ,

- προσκομίζουν την απόδειξη ότι το ποσό του κεφαλαίου κινήσεως συστάθηκε σύμφωνα με το άρθρο 3 του κανονισμού (ΕΟΚ) αριθ. 1332/92.

Το ποσό της προκαταβολής ισούται με 60 % κατ' ανώτατο όριο του ποσού της συνολικής χρηματοδοτικής συμμετοχής του κράτους μέλους και της Κοινότητας στη σύσταση του κεφαλαίου κινήσεως που καθορίζεται με βάση έναν εκτιμητικό ισολογισμό της εμπορίας περιόδου που ελήφθη υπόψη στο στοιχείο γ) του άρθρου 10 σύμφωνα με το σημείο 4 του παραρτήματος ΙΙΙ.

Σε περίπτωση καταβολής της προκαταβολής η αίτηση για το υπόλοιπο της ενισχύσεως υποβάλλεται σύμφωνα με το παράρτημα IV.

3. Η καταβολή της προκαταβολής υπόκειται στον όρο οι αιτούντες να προσκομίζουν την απόδειξη συστάσεως της ενισχύσεως ποσού ίσου με το 110 % του ποσού της προκαταβολής.

Η σύσταση εγγυήσεως γίνεται σύμφωνα με τον τίτλο ΙΙΙ του κανονισμού (ΕΟΚ) αριθ. 2220/85.

4. Η εγγύηση αποδεσμεύεται αμέσως κατά την καταβολή της υπολοίπου της ενισχύσεως.

5. Η εγγύηση καταπίπτει εν μέρει εάν η προκαταβολή υπερβεί το ποσό της προς καταβολήν ενισχύσεως- η εγγύηση παρακρατείται για το αχρεωστήτως καταβληθέν ποσό.

6. Η εγγύηση καταπίπτει εντελώς εάν η αίτηση για τη χορήγηση ενισχύσεως δεν έχει υποβληθεί πριν από το τέλος του τέταρτου μήνα μετά το τέλος της δεύτερης περιόδου εμπορίας μετά την ημερομηνία υποβολής της αιτήσεως για χορήγηση προκαταβολής.

ΤΙΤΛΟΣ ΙΙΙ Γενικές διατάξεις και διατάξεις χρηματοδότησης

Άρθρο 13

Η περίοδος εμπορίας για τις επιτραπέζιες ελιές αρχίζει την 1η Σεπτεμβρίου και λήγει στις 31 Αυγούστου του επομένου έτους.

Άρθρο 14

1. Στην περίπτωση που η καταβολή μιας ενισχύσεως πραγματοποιήθηκε αχρεωστήτως, ο αρμόδιος οργανισμός προβαίνει στην ανάκτηση των καταβληθέντων ποσών, προσαυξημένων με τον τόκο, που υπολογίζεται από την ημερομηνία της προκαταβολής μέχρι την πραγματική του ανάκτηση.

Το επιτόκιο αυτό είναι το επιτόκιο που εφαρμόζεται από το Ευρωπαϊκό Ταμείο Νομισματικής Συνεργασίας στις επιχειρήσεις που πραγματοποιούνται σε Ecu, και δημιεύθηκε στην Επίσημη Εφημερίδα των Ευρωπαϊκών Κοινοτήτων, σειρά C που ίσχυε κατά τη λήξη της προθεσμίας που προβλέπονταν γαι την πραγματοποίηση της επιστροφής.

2. Η ανακτηθείσα ενίσχυση καθώς και οι τόκοι καταβάλλονται στους οργανισμούς ή τις υπηρεσίες και αφαιρούνται οι χρηματοδοτούμενες δαπάνες από το Ευρωπαϊκό Γεωργικό Ταμείο Προσανατολισμού και Ενισχύσεων.

Άρθρο 15

Τα κράτη μέλη λαμβάνουν όλα τα αναγκαία μέτρα για να επιβάλλουν κυρώσεις στην περίπτωση παραλήψεων από τις υποχρεώσεις και τις δεσμεύσεις που προκύπτουν από τον κανονισμό (ΕΟΚ) αριθ. 1332/92 και τον παρόντα κανονισμό.

Άρθρο 16

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 145 της 27. 5. 1992, σ. 1. (2) ΕΕ αριθ. 172 της 30. 9. 1966, σ. 3025/66. (3) ΕΕ αριθ. L 205 της 3. 8. 1985, σ. 5.

ΠΑΡΑΡΤΗΜΑ Ι

ΠΡΟΣΧΕΔΙΟ ΤΟΥ ΠΡΟΓΡΑΜΜΑΤΟΣ

1. Στοιχεία του αιτούντος

Ονοματεπώνυμο ή εταιρική ονομασία:

Έδρα στο κράτος μέλος:

Διεύθυνση:

Τηλέφωνο: Τέλεξ: Τέλεφαξ:

2. Εταίροι

Όνομα ή εταιρική επωνυμία: Κύρια δραστηριότητα: Κράτος μέλος:

3. Προβλεπόμενο πρόγραμμα

Προϊόντα που αφορούν το πρόγραμμα:

Στόχος:

Προβλεπόμενες ενέργειες:

Σύντομη περιγραφή:

Διάρκεια εκτέλεσης: Εκτιμώμενο ποσό: Ημερομηνία: (Υπογραφή) (1)

(1) Ενός υπευθύνου εξ ονόματος της ομάδας ή των εταίρων.

ΠΑΡΑΡΤΗΜΑ ΙΙ

ΑΙΤΗΣΗ ΣΥΝΔΡΟΜΗΣ

Ι

ΓΕΝΙΚΕΣ ΠΛΗΡΟΦΟΡΙΕΣ

1. Τίτλος:

2. Προϊόντα:

3. Ενέργειες:

4. Διάρκεια εκτέλεσης: 1 έτος 2 έτη 3 έτη

5. Στοιχεία του αιτούντος:

5.1. Ένωση

- Ονοματεπώνυμο ή εταιρική επωνυμία:

- Νομική μορφή:

Ημερομηνία σύστασης:

- Εταιρική επωνυμία:

Οδός: αριθ.: .............. Ταχ. θυρίδα:

Ταχυδρομικός τομέας: Πόλη: Χώρα: Τηλέφωνο: Τέλεξ: Τέλεφαξ:

- Μόνιμη τραπεζική εντολή:

Όνομα: Υποκατάστημα ή θυγατρική:

Οδός: αριθ.: ........ Ταχ. θυρίδα: ........ Πόλη: Χώρα:

Αριθ. λογαριασμού:

5.2. Εταίροι (ένα δελτίο για τον καθένα)

Ονοματεπώνυμο ή εταιρική επωνυμία: Νομική μορφή: Τύπος: (1) ΟΠ ΒΜ ΕΛΠ Α Ε Σ Κύρια απασχόληση: Ρόλος στην ομάδα: - εταίρος

- ανάδοχος Ευθύνη και συμμετοχή στην εκτέλεση του προγράμματος: Πείρα και αναφορές (πεδίο δραστηριοτήτων): Συμμετοχή στη χρηματοδότηση του προγράμματος (σε εθνικό νόμισμα): - πρώτο έτος: - δεύτερο έτος: - τρίτο έτος: Σύνολο: Δικαίωμα χρησιμοποίησης των αποτελεσμάτων: (1) ΟΠ = Οργάνωση παραγωγών Ε = Έμπορος ΒΜ = Βιομηχανία μεταποίησης ΕΛΠ = Έμπορος λιανικής πώλησης Σ = Συνεταιρισμός Α = Άλλος

(1) Εκτός ΦΠΑ.

(2) Για τη διάρκεια εκτέλεσης του προγράμματος.

(3) Να επισυναφθεί φωτοαντίγραφο.

(4) Του υπευθύνου ή εξ ονόματος της ομάδας ή των εταίρων.

6. Χρηματοδότηση του προγράμματος

6.1. Συνολικό κόστος του προγράμματος (1) (2): (εθνικό νόμισμα)

6.2. Κοινοτική συνδρομή που ζητείται:

α) πρώτο έτος εκτέλεσης: (εθνικό νόμισμα)

β) δεύτερο έτος εκτέλεσης: (εθνικό νόμισμα)

γ) τρίτο έτος εκτέλεσης: (εθνικό νόμισμα)

6.3. Συνεισφορά της ομάδας: (εθνικό νόμισμα)

από την οποία:

- ίδια κεφάλαια:

- δανειοληψίες:

- παροχές σε είδος:

- άλλες συμμετοχές:

7. Γενικές πληροφορίες

Υπεργολάβοι: ναι όχι

Αν ναι, υποδείξτε ποιος ή ποιοι:

Υποδείξτε το έργο ή τα έργα:

Μορφή δέσμευσης: σύμβαση (3) άλλη (3)

Σε περίπτωση άλλης:

8. Δήλωση

Ο υπογράφων ή οι υπογράφοντες δηλώνει(ουν):

α) ότι διαθέτει(ουν) τα αναγκαία κεφάλαια για να εξασφαλίσει(ουν) τη συνολική χρηματοδότηση του προγράμματος-

β) δεν έχει(ουν) λάβει άλλη κοινοτική συνδρομή ή οποιαδήποτε άλλη επιβάρυνση.

Ημερομηνία: (Υπογραφή) (4)

(1) Με βάση σχέδιο προϋπολογισμού, αμοιβές, κ.λπ. και, σε περίπτωση υπεργολαβίας, με βάση τις προσφορές.

ΙΙ

ΠΕΡΙΓΡΑΦΗ ΤΟΥ ΠΡΟΓΡΑΜΜΑΤΟΣ

Ένα προγράμμα πρέπει να περιλαμβάνει τουλάχιστον τους ακόλουθους τίτλους:

1. Μία περίληψη του προγράμματος που να αναφέρεται στα θέματα που προβλέπονται στα σημεία 3 μέχρι 6 (δύο σελίδες κατ' ανώτατο όριο).

2. Κίνητρα και επιδιωκόμενοι στόχοι.

3. Προβλεπόμενες ενέργειες.

4. Στρατηγική: στόχοι, μεθοδολογία, οι διαδοχικές φάσεις υλοποίησης και το χρονοδιάγραμμα εκτέλεσης.

5. Διεξαγωγή των ενεργειών από άποψη τεχνική, επιστημονική, οικονομική, χρηματοδοτική, μέσων ενημέρωσης, λογιστική, κ.λπ.

6. Αναμενόμενα αποτελέσματα και οφέλη για τον επαγγελματικό τομέα και την κοινοτική αγορά.

7. Κριτήρια εκτίμησης της προόδου και των αποτελεσμάτων μετά την ολοκλήρωση του προγράμματος.

8. Προοπτικές όσον αφορά την εκμετάλλευση και τη διάδοση των αποτελεσμάτων.

ΙΙΙ

ΠΡΟΫΠΟΛΟΓΙΣΜΟΣ

Αναλυτικός και αιτιολογημένος (1), καθαρός προϋπολογισμός, χωρίς τους φόρους, που προβλέπεται για τις ενέργειες, εκφρασμένος σε εθνικό νόμισμα, με την ένδειξη της κατανομής του ποσού ανά κατηγορίες και κατ' έτος.

Ο προϋπολογισμός περιλαμβάνει το κόστος της εκτίμησης των αποτελεσμάτων των ενεργειών, κατά τη διάρκεια και μετά την ολοκλήρωση της εκτέλεσής τους και το κόστος των μελετών σκοπιμότητας που κρίνονται αναγκαίες.

ΠΑΡΑΡΤΗΜΑ III

ΑΙΤΗΣΗ ΠΛΗΡΩΜΗΣ ΤΗΣ ΕΝΙΣΧΥΣΗΣ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 12

Κράτος μέλος: Έτος: Τα ακόλουθα στοιχεία αναφέρονται στην: Περίοδος εμπορίας:

1. Εταιρική επωνυμία:

2. Νομική μορφή:

3. Διεύθυνση (οδός, αριθμός, τόπος, τηλέφωνο, τέλεφαξ)

- Διοικητικής έδρας:

- Εμπορικής έδρας:

4. Κατ' εκτίμηση υπολογισμός της εμπορίας της περιόδου αναφοράς:

Προϊόντα Παραγωγή

(τόνοι) Μη πωληθέντα

αποθέματα

(τόνοι) Απώλειες

(τόνοι) Παραγωγή που

διετέθη

στο εμπόριο

(τόνοι) Μέσος όρος

τιμής που

ελήφθη (εθνικό

νόμισμα/τόνο) Αξία της

παραγωγής

που διετέθη

στο εμπόριο (α) (β) (γ) (δ) = (α) (β) (γ) (ε) (στ) = (δ) x (ε) Σύνολο

5. Χρηματοδότηση που επιβαρύνει τη σύσταση κεφαλαίου κίνησης:

α) Εισφορές: Άλλος τρόπος χρηματοδότησης:

β) Διάρθρωση του κεφαλαίου κίνησης που έχει συσταθεί:

γ) Ποσό του κεφαλαίου κίνησης που έχει συσταθεί:

(εθνικό νόμισμα)

δ) Αιτούμενη προκαταβολή = ( C x 33 100 ) :

(εθνικό νόμισμα)

ε) Πληροφορίες που αφορούν τη σύσταση εγγύησης (τράπεζα, ποσό, κ.λπ.):

6. Να συμπληρωθεί από το κράτος μέλος

α) Προσωρινό κατ' εκτίμηση όριο για τη συνολική προκαταβολή [σύνολο στοιχείου στ) του σημείου 4 x 0,06]:

β) Αιτούμενη προκαταβολή:

γ) Χορηγούμενη προκαταβολή [το μικρότερο ποσό μεταξύ στοιχείου γ) και στοιχείου β)]:

δ) Ποσό που επιβαρύνει το ΕΓΤΠΕ ( C x 45 55 ) :

ΠΑΡΑΡΤΗΜΑ IV

ΑΙΤΗΣΗ ΠΛΗΡΩΜΗΣ ΤΗΣ ΕΝΙΣΧΥΣΗΣ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ

Κράτος μέλος: Έτος: Τα ακόλουθα στοιχεία αναφέρονται στην: Περίοδος εμπορίας:

1. Εταιρική επωνυμία:

2. Νομική μορφή:

3. Διεύθυνση (οδός, αριθμός, τόπος, τηλέφωνο, τέλεξ, τέλεφαξ)

- Διοικητικής έδρας:

- Εμπορικής έδρας:

4. Κατ' εκτίμηση υπολογισμός της εμπορίας της περιόδου αναφοράς:

Προϊόντα Παραγωγή

(τόνοι) Μη πωληθέντα

αποθέματα

(τόνοι) Απώλειες

(τόνοι) Παραγωγή που

διετέθη

στο εμπόριο

(τόνοι) Μέσος όρος

τιμής που

ελήφθη (εθνικό

νόμισμα/τόνο) Αξία της

παραγωγής

που διετέθη

στο εμπόριο (α) (β) (γ) (δ) = (α) (β) (γ) (ε) (στ) = (δ) x (ε) Σύνολο

5. Χρηματοδότηση που επιβαρύνει τη σύσταση κεφαλαίου κίνησης:

α) Εισφορές: Άλλος τρόπος χρηματοδότησης:

β) Διάρθρωση του κεφαλαίου κίνησης που έχει συσταθεί:

γ) Ποσό του κεφαλαίου κίνησης που έχει συσταθεί:

(εθνικό νόμισμα)

6. Να συμπληρωθεί από το κράτος μέλος

ΥΠΟΛΟΓΙΣΜΟΣ ΤΗΣ ΕΙΔΙΚΗΣ ΕΝΙΣΧΥΣΗΣ

α) Κεφάλαιο κίνησης που έχει συσταθεί:

(εθνικό νόμισμα)

β) Ειδική εθνική και κοινοτική ενίσχυση ( α x 55 100 ) :

(εθνικό νόμισμα)

γ) Μέγιστο όριο βάσει της παραγωγής που ετέθη σε εμπορία =

Σύνολο στοιχείου στ) του σημείου 4 x 0,10:

(εθνικό νόμισμα)

δ) Χορηγούμενη εθνική ενίσχυση [το μικρότερο ποσό μεταξύ στοιχείου β) και στοιχείου α)]:

ε) Προκαταβολή που έχει ήδη χορηγηθεί:

στ) Υπόλοιπο που πρέπει να πληρωθεί (δ ε):

ζ) Ποσό που επιβαρύνει το ΕΓΤΠΕ (στ) x 45 55 ) :